stanford-oval/wikipedia huggingface dataset:
Kelis

| Kelis |
| --- | --- |
 Kelis Rise -festivaaleilla Lontoossa heinäkuussa 2007.
Henkilötiedot
Syntynyt: 21. elokuuta 1979 (ikä 45) New York, New York, Yhdysvallat
Ammatti:  laulaja-lauluntekijä
Muusikko
Taiteilijanimi:  Kelis 
Laulukielet:  englanti
Aktiivisena:  1990–
Tyylilajit:  R&B, hip hop, pop, dance, house
Yhtyeet:  The Neptunes
Levy-yhtiöt:  Virgin, Star Trak, Arista, LaFace, Jive, Fort Knocks
Aiheesta muualla
www.iamkelis.com
  [ Muokkaa Wikidatassa ] [ ohje ]  
Kelis Rogers Mora (s. 21. elokuuta 1979 New York, New York), taiteilijanimeltään Kelis, on yhdysvaltalainen hip hop- ja R&B-artisti. Vuonna 1999 alkaneen uransa aikana Kelis on saanut paljon kuuluisuutta Pohjois-Amerikassa ja Euroopassa.
Elämäkerta

Kelis Rogers syntyi Harlemissa Manhattanilla New Yorkissa. Hänen isänsä Kenneth oli helluntailainen jazzlaulaja ja hänen äitinsä Eveliss oli muotisuunnittelija. "Kelis"-nimi on Kelisin vanhempien nimien yhdistelmä.
Lapsena Kelis lauloi kirkkokuorossa ja soitti pianoa, viulua ja saksofonia. Hän kävi yksityiskoulua. Kelis lähti kotoaan 13-vuotiaana mutta jatkoi opintojaan ja 16-vuotiaana hän pääsi Fiorella H. LaGuardian musiikki- ja taidekorkeakouluun, jossa hän perusti ystäviensä kanssa BLU (Black Ladies United) -yhtyeen. Valmistuttuaan koulusta hän perusti The Neptunes -yhtyeen ja muiden yhtyeessä olleiden tuella sai levytyssopimuksen.
Saatuaan levytyssopimuksen Kelis työskenteli useiden muusikkojen (muun muassa Enrique Iglesias, Busta Rhymes, OutKast, No Doubt, P. Diddy, Lil' Kim, Usher, Moby ja Björk) kanssa.
Musiikkiura > Kaleidoscope (1999)

Kelis aloitti esikoisalbuminsa levyttämisen loppuvuonna 1997 ja sai sen valmiiksi alle vuodessa. Albumi Kaleidoscope debytoi Billboardin albumilistan sijalla 144 ja nousi lopulta top 50 -listalle. Kaleidoscopea myytiin julkaisuviikolla 10 736 kappaletta. Lopulta se myi yli 300 000 kappaletta maailmanlaajuisesti. Huomattavimman singlen ”Caught Out There” paras sijoitus Billboard Hot R&B/Hip-Hop Songs -listalla oli 9. Euroopassa kaikista albumin singleistä (”Caught Out There”, ”Good Stuff” ja ”Get Along With You”) tuli suuria hittejä.
Isossa-Britanniassa Caught Out There debytoi singlelistan sijalla 4. Britanniassa Kaleidoscope-levyä myytiin yli 100 000 kappaletta ja Kelis voitti Brit Awardin. Koko albumin tuottivat The Neptunesin toiset jäsenet Pharrell Williams ja Chad Hugo.
Musiikkiura > Wanderland (2001)

Toinen albumi Wanderland vuonna 2001 jäi menestykseltään Kelisin debyyttialbumia heikommaksi ensimmäisen siltä julkaistun singlen ”Young, Fresh 'N New” flopattua Yhdysvalloissa. Britanniassa albumia myytiin 80 000 kappaletta.
Saatuaan suurta suosiota Euroopassa Kelis muutti sinne ja aloitti kiertueen U2:n kanssa. Hän ja raplaulaja Nas alkoivat seurustella ja menivät naimisiin 8. tammikuuta 2005.
Musiikkiura > Tasty (2003)

Kelis nousi Yhdysvalloissa jättimäiseen suosioon vuoden 2003 ”Milkshake”-singlellään. Singleä seurannutta albumia Tasty myytiin kahden ensimmäisen kuukauden aikana Yhdysvalloissa 540 000 kappaletta ja maailmanlaajuisesti sitä on myyty 760 000 kappaletta. Britanniassa myyntiluvut ylittivät 200 000 myydyn kopion rajan lokakuussa 2004. ”Milkshake”-single sai suuren kuulijakunnan Euroopasta ja se nousi Britannian kymmenen myydyimmän singlen joukkoon 2004. Menestyksekäs oli myös Tasty -albumin toinen single ”Trick Me”.
Myös Enrique Iglesiaksen kanssa duetoitu ”Not In Love” -kappale nousi hitiksi Euroopassa mutta jäi pettymykseksi USA:ssa.
2004 Kelis toimi Britney Spearsin lämmittelijänä The Onyx Hotel Tour -kiertueen avajaisnumeroissa.
Musiikkiura > Kelis Was Here (2006)

Kelis ja Too $hort julkaisivat kesällä 2006 singlen ”Bossy”, joka oli Kelisin Kelis Was Here -albumin esikoissingle. ”Bossy” sai huomattavan määrän radiosoittoa. Neljännellä ja uusimmalla albumillaan Kelis duetoi muun muassa aviomiehensä Nasin kanssa. Hän julkaisi alkuvuodesta 2007 singlet ”Lil’ Star” ja ”Blindfold Me”. Hän on suunnitellut myös omaa vaatemallistoa.
Diskografia > Albumit

Kaleidoscope (1999 - US #144, UK #46)
Wanderland (2001)
Tasty (2003 - US #27, UK #11)
Kelis Was Here (2006 - US #10, UK 41)
The Hits (2008)
Flesh Tone (2010)
Food (2014)
Diskografia > Singlet

Albumilta Kaleidoscope:
Caught Out There (US 1999/EU 2000 - US #54, UK #4)
Good Stuff (US 1999/EU 2000 - UK #19)
Get Along With You (2000 - UK #51)
Albumilta Wanderland:
Young, Fresh 'N New (EU 2001 - UK #32)
Albumilta Tasty:
Milkshake (2004 - US #3, UK #2)
Trick Me (2004 - UK #2)
Millionaire (André 3000:n ja OutKastin kanssa 2004 - UK #3)
In Public (2005 - UK #17)
Albumilta Kelis Was Here:
Bossy (Too $hortin kanssa 2006 - US #16)
Blindfold Me (Nasin kanssa 2006)
Lil' Star (Cee-Lon kanssa 2007 - UK #3)
Trilogy (2007)
Albumilta Flesh Tone:
Acapella (2010)
4th of July (Fireworks) (2010)
Diskografia > Yhteistyö muiden artistien kanssa

Get Your Money - Kelis ja Ol' Dirty Bastard (1999)
Honey (Remix) - Kelis ja Moby (2000)
Supa Love - Kelis ja Guru (2000)
Cross The Border - Kelis ja Philly's Most Wanted (2001)
What It Is - Kelis ja Busta Rhymes (2001)
Candy - Kelis ja Foxy Brown (2001)
When The Last Time - Kelis ja The Clipse (2002)
Help Me - Kelis ja Timo Maas (2002)
Take You Home - Kelis ja Angie Martinez (2002)
How You Want That - Kelis ja Loon (2003)
Let's Get Ill - Kelis ja P. Diddy (2003)
Make This Run - Kelis, Pharrell Williams ja Royce da 5'9 (2003)
Finest Dreams - Kelis ja Richard X (2003)
Not In Love - Kelis ja Enrique Iglesias (2004)
Oceania - Kelis ja Björk (2004)
I Love My Bitch - Kelis, will.i.am ja Busta Rhymes (2006)
Not A Criminal - Kelis ja Chamillionaire (2006)
Aiheesta muualla

Virallinen sivusto (Arkistoitu – Internet Archive)
Virallinen Britannian-sivut (Arkistoitu – Internet Archive)
Vilho Sarkanen

Vilho Sarkanen (aik. Vasili Subrinsky; 31. tammikuuta 1884 Sortavala – 18. heinäkuuta 1940) oli suomalainen lakimies, joka toimi Viipurin läänin virkaatekevänä kuvernöörinä vuonna 1917.
Sarkasen vanhemmat olivat kauppias Vasili Subrinsky ja Maria Ratinen. Hän pääsi ylioppilaaksi Sortavalan reaalilyseosta 1902, suoritti oikeustutkinnon Helsingin yliopistossa 1911 ja valmistui molempien oikeuksien kandidaatiksi 1912. Sarkanen sai varatuomarin arvon 1914.
Sarkanen toimi asianajajana Viipurissa, Pietarissa ja Helsingissä vuosina 1912–1940. Hän oli lyhyen aikaa Viipurin läänin vt. kuvernöörinä 1917.
Vilho Sarkanen oli naimisissa vuodesta 1914 Ida Vilhelmiina Mikkosen kanssa. Heidän poikansa oli professori, puukemian tutkija Kyösti Sarkanen.
Vladimir Jakovlev

Vladimir Jakovlev
omakätinen nimikirjoitus
Vladimir Anatoljevitš Jakovlev (ven. Владимир Анатольевич Яковлев, s. 25. marraskuuta 1944 Oljokminsk, Jakuuttien ASNT) on venäläinen poliitikko. Hän on ollut syyskuusta 2004 alueellisen kehityksen ministeri. Jakovlev oli 1996–2003 Pietarin pormestari ja varapresidenttinä ja presidentin edustajana eteläisessä liittopiirissä. Jakovlev oli keväästä 1994 Pietarin varapormestari Anatoli Sobtšakin alaisuudessa. Toinen varapormestareista oli Vladimir Putin.
Jakovlev oli vuonna 1999 perustamassa alueiden johtajien, kuten Tatarstanin Mintimer Šaimjev ja Baskirian Mortaza Räximevin ja muiden kanssa Isänmaa – Koko Venäjä -puoluetta.
Tämä puolue yhdistyi 2001 Juri Lužkovin Yhtenäisyys-puolueen kanssa Yhtenäinen Venäjä -puolueeksi.
Jakovlev on puoliksi inkeriläinen. Hänen äitinsä Hilma Andreaksen tytär (Andreevna) Lähtinen (Läntinen) (synt. v. 1920) karkotettiin v. 1942 Leningradin rintaman sisältä Leningradin alueen Oranienbaumin piirin Liimusin kylästä Jakutiaan, jossa Vladimir syntyi.
Aiheesta muualla

Vladimir Jakovlev Venäjän hallituksen sivustolla (venäjäksi)
Vauhtiajot

Vauhtiajot on Seinäjoella järjestettävä kolmipäiväinen autourheilu- ja musiikkitapahtuma, jossa esiintyy useita kotimaisia ja joitakin ulkomaisia laulajia ja yhtyeitä ja jonka aikana järjestetään useita autourheilukilpailuja.
Vauhtiajot 1973–1988

Ensimmäiset alkuperäiset Seinäjoen vauhtiajot ajettiin 20. toukokuuta 1973. Kilpailu järjestettiin yleisellä tiellä, Lapuan maantiellä, joka suljettiin kaksipäiväisten kilpailujen ajaksi.
Ennen ensimmäistä asfaltti/katuratakisaa Etelä-Pohjanmaan Urheiluautoilijat oli järjestänyt ehkä noin seitsemän maaratakisaa Seinäjoen raviradalla. Raviradan uusimisen vuoksi oli kilpailu kuitenkin siirrettävä muualle, jolloin syntyi idea katuratakilpailun järjestämisestä. Vuonna 1973 Ilkka Seppä, Pentti Peltokangas ja Terho Tammi esittelivät ideansa Seinäjoen päättäjille. Luvat saatiin ja kilpailu ajettiin kaksipäiväisenä Rengastien – Lapuan maantien alueella. Kilpailuja ajettiin tällä konseptilla vuosittain vuoteen 1983 asti.
Parhaimmillaan Seinäjoen Vauhtiajot keräsi yleisöä noin 11 000 henkeä, ja pelkästään autourheilun avulla, sillä tuolloin ei tapahtumaan vielä kuulunut rockfestivaalia. Vauhtiajoissa kilpailivat aikoinaan lähes kaikki silloiset suomalaiset tähdet, kuten Keke Rosberg, Pauli Toivonen, Leo Kinnunen, Tuisku Urpiala, Raimo Ratti Mäkelä, Matti Alamäki, jne. Vauhtiajojen historiaan kuuluu myös yksi surullinen luku, sillä vuonna 1976 24-vuotias helsinkiläinen Kai Berner menetti henkensä törmättyään epäonnistuneen ohitustilanteen seurauksena Formula V:llä liikenneopasteeseen.
Vauhtiajot ajettiin viimeisen kerran alkuperäisellä katuradalla 15. toukokuuta 1983. Syynä oli Lapuan maantien muuttuminen kantatieksi, eikä tietä sen jälkeen enää voitu sulkea kilpailua varten. Vauhtiajoja yritettiin herätellä henkiin vielä 1980-luvun lopulla, jolloin kilpailu ajettiin kolme kertaa Kapernaumissa sijainneella radalla, mutta vuoden 1988 jälkeen kilpailua ei enää ajettu alkuperäisessä muodossa.
Musiikkitapahtumana 2004–

Vauhtiajot heräteltiin uudelleen eloon vuonna 2004, jolloin mukaan otettiin musiikkiesiintyjät.
Aiheesta muualla

Tapahtuman kotisivut
Popedan Costello Hautamäki Vauhtiajoissa 2006.
Viktoria Saksi-Coburg-Saalfeld

| Viktoria Saksi-Coburg-Saalfeld |
| --- | --- |
 Kentin herttuatar
 
Syntynyt:  17. elokuuta 1786 Coburg, Pyhä saksalais-roomalainen keisarikunta
Kuollut:  16. maaliskuuta 1861 (74 vuotta) Windsor, Englanti
Puoliso:  Carl, prinssi Leiningen (1763–1814) Prinssi Edward
Lapset:  Carl Friedrich Wilhelm Emich  Anna Feodora Auguste Charlotte Wilhelmine Kuningatar Viktoria
Suku:  Saksi-Coburg-Saalfeld (vuoteen 1826) Saksi-Coburg-Gotha (vuodesta 1826)
Isä:  Francis
Äiti:  Augusta
Nimikirjoitus:  
Viktoria Saksi-Coburg-Saalfeld (17. elokuuta 1786 – 16. maaliskuuta 1861) oli Yhdistyneen kuningaskunnan kuningattaren Viktorian äiti ja Kentin herttutar.
Avioliitto

Viktoria meni 21. joulukuuta 1803 naimisiin Leiningenin prinssi Carlin (1763–1814) kanssa. Carlilla ja Viktorialla oli kaksi lasta: Leiningenin prinssi Carl Friedrich Wilhelm Emich (s. 12. syyskuuta 1804) ja prinsessa Anna Feodora Auguste Charlotte Wilhelmine (s. 7. joulukuuta 1807).
Prinssi Carlin kuoltua Viktoria avioitui vuonna 1818 Kentin ja Strathearnin herttuan, prinssi Edvardin kanssa, jonka veljiä olivat Englannin kuninkaat Yrjö IV ja Vilhelm IV, isä kuningas Yrjö III (1760–1820) ja äiti Charlotte von Mecklenburg-Strelitz (1744–1818).
Lapset

Viktorian ja Edvardin vihkimisen jälkeen vuonna 1819 heille syntyi tytär, jota he kutsuivat nimellä Viktoria (Alexandrina Victoria). Kun prinssi Edvard kuoli vuonna 1820, heidän tyttärensä tulevaisuus oli jo määrätty. Viktoria Saksi-Coburg-Saalfeldin neuvonantajan John Conroyn unelma oli, että kuningas Vilhelm IV kuolisi. Viktoria Saksi-Coburg-Saalfeld oli huolehtivainen äiti, mutta vallanhimoinen. Hän aikoi saada Conroyn kanssa vallan, mutta Vilhelm päätti antaa vallan nuorelle veljentyttärelleen Viktorialle. Vilhelm kuoli 18. kesäkuuta 1837 Windsorin linnassa, ja nuoresta Viktoriasta tuli kuningatar. Kuningatar Viktoria asutti äitinsä Buckinghamin palatsiin.
Aiheesta muualla

Kuvia tai muita tiedostoja aiheesta Viktoria Saksi-Coburg-Saalfeld Wikimedia Commonsissa
Viron NUTS-aluejako

Viron NUTS-aluejako on kolmetasoinen kansainvälisiin tilastointitarkoituksiin kehitetty aluejako. NUTS 1- ja NUTS 2 -tasoilla Viro ei jakaudu pienempiin yksikköihin ja NUTS 3 -tasolla Viro jakautuu viiteen yksikköön.
NUTS-koodit

| 0 | 1 | 2 | 3 | 4 |
| --- | --- | --- | --- | --- |

| EE001 Põhja-Eesti Harjumaa | EE008 Lõuna-Eesti Jõgevamaa, Põlvamaa, Tartumaa, Valgamaa, Viljandimaa ja Võrumaa | EE007 Kirde-Eesti  Ida-Virumaa | EE004 Lääne-Eesti Hiidenmaan maakunta, Läänemaa, Pärnumaa ja Saarenmaan maakunta | EE006 Kesk-Eesti Järvamaa, Lääne-Virumaa ja Raplamaa |
Paikalliset hallinnolliset yksiköt

NUTS-tasojen rinnalla Virossa on myös kaksi hallinnollisen yksikön (LAU) tasoa:
| Taso | Hallinnolliset yksiköt | # |
| --- | --- | --- |
| LAU 1 | Viron maakunnat (Maakond) | 15 |
| LAU 2 | Viron kunnat (vald, linn) | 79 |
Vladimir Jevtušenkov

Vladimir Jevtušenkov (2011)
Vladimir Petrovitš Jevtušenkov (ven. Владимир Петрович Евтушенков, s. 25. syyskuuta 1948 Smolenskin alue, Neuvostoliitto) on venäläinen oligarkki. Hän omistaa suurimman osan holding-yhtiöstä AFK Sistema (ven. АФК Система). Yhtiöllä on omistusta 200 yrityksen verran aina mikrosiruista lelukauppoihin.
Jevtušenkov on koulutukseltaan kemian maisteri ja kauppatieteiden tohtori. Liike-elämän aikakauslehti Forbes listasi maaliskuussa 2007 hänet maailman 71. rikkaimmaksi henkilöksi. Jevtušenkov on naimisissa ja hänellä kaksi lasta. Vaimon sisko on naimisissa Moskovan pormestarin Juri Lužkovin kanssa.
Henkilöhistoria

Vladimir Jevtušenkov aloitti uransa muovi-insinöörinä. Hän johti moskovalaista tiede- ja teknologiakomiteaa, josta vuonna 1993 muodostettiin kaupallinen yritys. Jevtušenkov teki suhteidensa avulla tuotteliaita kauppoja julkisen hallinnon kanssa.
Holding-yhtiö AFK Sistema on listattu Lontoon pörssiin. Sen arvokkain omistus on puhelinoperaattori MTS,  kehitys, jonka Felix Jevtušenkov  on mukana. Joka on alallaan Venäjän suurin ja listattu New Yorkin pörssiin.
Aiheesta muualla

AFK Sistema yhtiön nettisivut
Villy Søvndal

| Villy Søvdnal |
| --- | --- |
 Søvndal vuonna 2011.
Euroopan parlamentin jäsen
 16.7.2024–  
Ryhmä:  Vihreät/EFA
Tanskan ulkoministeri
 Helle Thorning-Schmidtin I hallitus 3. lokakuuta 2011 – 12. joulukuuta 2013  
Edeltäjä:  Lene Espersen
Seuraaja:  Holger K. Nielsen
Sosialistisen kansanpuolueen puheenjohtaja
 28. huhtikuuta 2005 – 13. lokakuuta 2012  
Edeltäjä:  Holger K. Nielsen
Seuraaja:  Annette Vilhelmsen
Kansankäräjäedustaja
 1994–2013  
Henkilötiedot
Syntynyt: 4. huhtikuuta 1952 (ikä 72) Linde, Tanska
Ammatti:  opettaja, poliitikko
Tiedot
Puolue:  sosialistinen kansanpuolue
Villy Søvndal (s. 4. huhtikuuta 1952 Linde) on tanskalainen entinen sosialistisen kansanpuolueen poliitikko. Hän istui kansankäräjillä vuosina 1994–2013, oli Tanskan ulkoministeri vuosina 2011–2013 ja toimi puolueensa puheenjohtajana vuosina 2005–2012. Ennen poliittista uraansa hän työskenteli opettajana.
Aiheesta muualla

Villy Søvndal Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Villy Søvndal Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Holger K. Nielsen | Sosialistisen kansanpuolueen puheenjohtaja 2005–2012 | Seuraaja: Annette Vilhelmsen |
Kansainvälinen nyrkkeilyliitto

Kansainvälin nyrkkeilyliitto
Kansainvälinen nyrkkeilyliitto (engl. International Boxing Association, IBA), joka tunnettiin aiemmin nimellä Association Internationale de Boxe Amateur (AIBA), on itsenäinen urheilujärjestö, joka seuraa amatöörien olympiatyyppisiä nyrkkeilyotteluita ja palkitsee maailmanmestaruuskilpailuja ja alempia mestaruuksia. IBA koostuu viiden eri mantereen liitosta – AFBC, AMBC, ASBC, EUBC, OCBC. Yhdistykseen kuuluu 203 kansallista nyrkkeilyliittoa.
Kansainvälinen olympiakomitea (KOK) tunnusti IBA:n nyrkkeilyn kansainväliseksi hallintoelimeksi vuoteen 2019 asti, jolloin KOK keskeytti liiton tunnustamisen.
Liiton nimet

24. elokuuta 1920 alkaen International Federation of Amateur Boxers (Fédération Internationale de Boxe Amateur, FIBA)
28. marraskuuta 1946 alkaen Amateur International Boxing Association (AIBA)
Osana AIBA-uudistusta nimi muutettiin nykyiseksi International Boxing Associationiksi 22. marraskuuta 2007, mutta lyhennetty nimi päätettiin säilyttää ennallaan.
Joulukuussa 2021 lyhennetty nimi muutettiin IBA:ksi, jolla yritettiin muuttaa organisaation brändiä ja etääntyä entisestä hallinnosta.
Kilpailut

Vuosina 2006–2017 AIBA:n presidenttinä toimineen Wu Ching-kuon johdolla organisaatio jakoi kilpailunsa kolmeen kategoriaan osana Wun yleistä tavoitetta hallita nyrkkeilyä sen kaikissa muodoissa:
AIBA Open Boxing (AOB), joka tunnettiin aiemmin nimellä amatööri- tai olympianyrkkeily
AIBA Pro Boxing (APB), ammattinyrkkeilyliiga
World Series of Boxing (WSOB), puoliammattimainen joukkueturnaus
AIBA hylkäsi Wun kaksi ammattilaisotteluhanketta suurelta osin organisaation taloudellisten vaikeuksien vuoksi, mikä johti Wun eroon marraskuussa 2017. AIBA Pro Boxing järjesti otteluita vuoden 2014 lopusta vuoteen 2016, ja World Series of Boxing lopetti toimintansa äkillisesti taloudellisten tappioiden vuoksi kauden 2018 jälkeen.
Päänsuojat

AIBA muutti sääntöjään vuonna 2016 kieltääkseen päänsuojat AOB Elite Men -kilpailuissa (19–40-vuotiaat) kansallisella ja kansainvälisellä tasolla. Päänsuojat ovat edelleen pakollisia kaikissa muissa kategorioissa, mukaan lukien naisten nyrkkeilyssä. Tokion olympialaisten nyrkkeilytyöryhmä piti voimassa miesten päänsuojien käyttökiellon, mutta Roy Jones Jr. ja muut tunnetut nyrkkeilijät ovat puoltaneet niiden palauttamista tuleviin turnauksiin.
Aiheesta muualla

Kansainvälisen nyrkkeilyliiton kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:International Boxing Association (amateur)
Käännös suomeksi
Kieruan kirkko

| Kieruan kirkko Skjervøy kirke |
| --- | --- |

Sijainti:  Kierua, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1728
Materiaali:  puu
Istumapaikkoja:  225
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kieruan kirkko (norj. Skjervøy kirke) on Kieruan kunnassa Tromssan läänissä Norjassa sijaitseva puinen pitkäkirkko vuodelta 1728.
Aiheesta muualla

Kuvia tai muita tiedostoja aiheesta Kieruan kirkko Wikimedia Commonsissa
Kello (vene)

Kello 1 Merikeskus Vellamossa
Kello oli ensimmäinen suomalainen alumiinivene. Valmistuspaikkakunnan, Tuusulan Kellokosken mukaan nimensä saaneita Kello-veneitä tehtiin vuodesta 1955 alkaen lukuisina malleina lähes 10 000 kappaletta. Oy Fiskars Ab osti Kellokosken Tehdas Oy – Mariefors Bruk Ab:n vuonna 1963 ja siirsi alumiiniveneiden tuotannon vuonna 1974 Inhan tehtaille Ähtäriin, jossa veneiden valmistus jatkui ensin Fiskars- ja myöhemmin vuodesta 1976 lähtien Buster-tuotemerkillä.
Kello-veneiden pituudet olivat 3,2–5,5 metriä, ja versioita oli niin soutu-, purje- ja moottorikäyttöönkin. Aloitteen veneiden valmistamisesta alumiinista teki Kellokosken tehtaiden toimitusjohtaja Torsten Carlanderin vanhin poika Per-Håkan Carlander. Sitä ennen Kellokoskella valmistettiin alumiinisia maitotonkkia, mutta veneiden valmistuksesta ei ollut kokemusta.
Ensimmäinen malli, Kello 1, esiteltiin Helsingin teknillisillä messuilla lokakuussa 1955. Jo seuraavana vuonna venettä valmistettiin yhtä vaille 800 kappaletta. Alun perin soutuveneeksi suunniteltu Kello 1 oli kolme metriä pitkä, ja siihen suositeltiin 1,5–2,5 hevosvoiman perämoottoria. Mallisto laajeni nopeasti 12 venemalliin, mutta laajemmassa sarjatuotannossa oli kuusi perusmallia.
Kello-veneet olivat alumiinirakenteen ansiosta turvallisia, huolettomia ja kestäviä. Malliston tyypillisiä tunnusmerkkejä olivat runkomateriaalin lisäksi tummanruskeat mahonkituhdot, sininen kylkiviiva, hitsaustekniikan käyttö ja aikaansa edellä ollut uppoamaton rakenne. Kellukkeina toimivina ilmasäiliöinä käytettiin aluksi umpinaiseksi hitsattuja maitotonkkia, jotka sijoitettiin tuhtojen alle. 1960-luvulla siirryttiin polystyreenimuoviin, joka suojattiin alumiinipellillä.
Ensimmäinen Kello-vene valmistettiin meijeriastioiden valmistuksessa käytetystä alumiinista, mutta sarjatuotannossa siirryttiin kaksi millimetriä paksuun, korroosionkestävään 5052-sarjan (AlMg2,5) -seokseen.
Kello oli 1960-luvulla merkittävä vientituote. Koko tuotannosta meni vientiin 40 prosenttia, vuonna 1960 valmistetuista veneistä peräti 80 prosenttia.
Kello-veneet

| Malli | Tyyppi | Pituus | Leveys | Paino | Koneteho | Valmistettu alk>  | Huom>  |
| --- | --- | --- | --- | --- | --- | --- | --- |
| Kello 1 | soutuvene | 3,2 m | 1,3 m | 55–57 kg | 1,5–2,5 hv | 1955 |  |
| Kello 2 | perämoottorivene | 4,00 m | 1,4 m | 93 kg | 2–4 hv | 1956 |  |
| Sinisiipi | purjevene | 3,9 m | 1,5 m | 110 kg | - | 1956 |  |
| Marianne | puolikatettu perämoottorivene | 3,2 m | 1,3 m | 55 kg | - | 1956 | prototyyppi |
| Kello Pikkolo | jolla | 2,4 m | 1,2 m | 48 kg | 1-1,5 hv | 1957 |  |
| Kello 36 Gunhild | pelastusvene | - | - | - | - | 1957 | prototyyppi |
| Cataract | koskivene | 4,4 m | 1,48 m | 125 kg | - | 1957 |  |
| Kello 3 Jan | perämoottorivene | 3,83 m | 1,4 m | 96 kg | 10 hv | 1958 |  |
| Kello 3 Big Jan | perämoottorivene | 4,46 m | 1,48 m | 110 kg | 7,5–20 hv | 1958 |  |
| Kello 3 Jan D | puolikatettu perämoottorivene | 4,45 m | 1,48 m | 125 kg | 7,5–20 hv | 1958 |  |
| Kello 4 Camper | perämoottorivene | 3,75 m | 1,5 m | 98 kg | 10 hv | 1958 |  |
| Kello 4 Camper Deck | perämoottorivene | 3,75 m | 1,5 m | 113 kg | 20 hv | 1958 |  |
| Kello 4 B Nigeria | perämoottorivene | 4,14 m | 1,5 m | 102 kg | 7,5–30 hv | 1958 |  |
| Kello 4 Barracuda | puolikatettu perämoottorivene | 4,14 m | 1,5 m | 120 kg | 7,5–30 hv | 1958 |  |
| Kello 5 Alja | tuulilasivene | 5,5 m | 1,88 m | 290 kg | 30-60 hv | 1958 |  |
| Kello Canadian | kanootti | 4,5 m | 0,85 m | 25 kg | - | 1959 |  |
| Kello 6 Surf | puolikatettu perämoottorivene | 4,85 m | 1,69 m | 214 kg | 20-40 hv | 1960 |  |
| Saaristo | perämoottorivene | 4,55 m | 1,77 m | 171 kg | 20 hv | 1963 |  |
| Kello 12 | perämoottorivene | 3,6 m | 1,5 m | 85 kg | 3-12 hv | 1972 |  |
Aiheesta muualla

Kelloveneklubi
Vilho Ruuskanen

Vilho ”Ville” Ruuskanen (12. lokakuuta 1912 Terijoki – 7. lokakuuta 1980 Helsinki) oli suomalainen näyttelijä.
Ruuskasen ura alkoi Helsingin Kansanteatterissa, missä hän näytteli pitkään. Hänet muistetaan teattereissa operettisankarina[lähde? ]. Sodan viihdyttäjiin kuuluneen Ruuskasen laulu-ura on jäänyt kuitenkin lähes pimentoon. Myöhemmin hän näytteli muun muassa lyhytikäiseksi jääneessä Suomen Työväen Teatterissa.
Ainoa pääosa Vilho Ruuskasella oli ruotsalaisen Anders Ejen romaaniin perustuvassa Nils Dahlströmin ja Oskar Tengströmin ohjaamassa Dollari-miljoonassa (1942), joka on kadonnut tai tuhoutunut. Muuten hänelle kertyi lähinnä pienehköjä osia ja avustajarooleja. Muissa huomattavissa elokuvarooleissaan Ruuskanen näytteli muun muassa seppä Kristoa elokuvassa Nummisuutarit (vuoden 1938 versio), näyttelijä Kimmo Arijoutsia elokuvassa Suomisen taiteilijat (1943) sekä luutnantti Autiota Tuntemattomassa sotilaassa (1955). Lisäksi hänellä oli rooleja Pekka Puupää -elokuvissa. Hänen viimeinen elokuvaroolinsa oli pieni näyttäytyminen elokuvassa Täällä Pohjantähden alla (1968).
Ruuskanen on haudattu Hietaniemen hautausmaan uurnalehtoon Helsinkiin.
Aiheesta muualla

Vilho Ruuskanen Elonetissä.